als_Latn bos_Latn ron_Latn
Tragjedia e avionit gjerman me 150 persona ne bord, qe u rrezua ne Alpet Franceze ishte e qëllimshme. Ndihmës piloti, 28-vjeçari Andreas Lubitz u ngujua brenda kabinës me synimin per ta shkatërruar avionin Airbus A320 te kompanisë Germanwings. Misteri u zbulua pas zbardhjes se regjistrimit te zërit gjate analizave te njërës prej kutive te zeza te avionit, qe tregoi se piloti kryesor Patrick S, kishte tentuar te shembte derën e kabinës per te shmangur tragjedinë, por pa rezultat. Dyert e avionëve nuk mund te hapen me nga jashtë, sipas masave te reja qe aplikohen qe pas sulmeve terroriste te vitit 2001 ne SHBA. Gjithcka sa kishte ndodhur e shpjegoi prokurori i Marsejes, Brice Robin. “Piloti dhe ndihmësi i tij ishin duke biseduar. Me pas piloti kryesor aktivizoi pilotin automatik dhe doli nga kabina per te kryer nevojat personale. Por me t’u kthyer dera ishte e mbyllur. Ndihmës piloti refuzonte ta hapte, edhe pas kërkesës se përsëritur te kolegut te tij. I mbetur i vetëm ne kabine aktivizoi butonin per te realizuar uljen. Frymëmarrja qe dëgjohej tregon se ai ishte gjalle deri ne momentin e përplasjes. Pasagjeret e kuptuan se ç’po ndodhte vetëm ne momentet e fundit dhe nisen te therritnin te tmerruar”. Motivet qe e kane shtyre ndihmës pilotin drejt këtij akti jane ende te panjohura. Prokurori tregoi se nuk ka pasur informacione per lidhje te tij me ekstremiste apo terroriste. Kontrolloret e trafikut ajror kishin tentuar vazhdimisht te kontaktonin me pilotin, por pa ia arritur. Autoritetet gjermane pritet te japin informacione mbi jeten e tij private apo backgroundin. Kompania Lufthansa raportoi se ndihmës piloti fluturonte me kompanine qe prej shtatorit 2013 dhe kishte kryer mbi 630 ore fluturimi, ndersa piloti kryeso kishte nje vit qe punonte per Germanwings por kishte kryer me shume se 6 mije ore nga pervojat e meparshme me Lufthansan dhe Condor. Me publikimin e informacionit shokues, dhimbja e familjareve te viktimave te aksidentit, qe presin trupat e te dashurve te tyre, eshte edhe me e madhe. Operacionet e kërkimit vijojnë, ndërsa pritet te nise edhe procesi i identifikimit te tyre përmes testeve te ADN-se.
als_Latn